Държавен вестник, бр. 31, 2025 г., стр. 9

БРОЙ  31	
Д Ъ Р Ж А В Е Н  В Е С Т Н И К 	
СТР.  9  
мите изисквания за достъпност по чл. 4, те 
извършват оценка на продукта, която обхваща 
всички изисквания на закона.
(2) При извършване на оценката по ал. 1 
съответните икономически оператори оказ­
ват необходимото съдействие на органите за 
надзор на пазара.
(3) Когато при оценката по ал. 1 се установи, 
че за продукта не са спазени изискванията 
на закона, органите за надзор на пазара без 
забавяне изискват от съответния икономи­
чески оператор да предприеме необходимите 
коригиращи действия, за да приведе продукта 
в съответствие в определен от тях срок, съ­
образен с естеството на несъответствието, и 
налагат временно спиране на предоставянето 
на продукта на пазара и/или пускането му в 
действие и използването му до отстраняване 
на несъответствието.
(4) Органите за надзор на пазара изиск­
ват съответният икономически оператор да 
изтегли продукта от пазара в рамките на 
допълнителен разумен срок само ако съответ­
ният икономически оператор не е предприел 
подходящи коригиращи действия в рамките 
на срока по ал. 3.
(5) В случаите по ал. 3 и 4 се прилага чл. 18 
от Регламент (ЕС) 2019/1020.
(6) Когато органите за надзор на пазара 
считат, че несъответствието не е ограничено 
само на територията на Република България, те 
информират Европейската комисия и другите 
държави членки за резултатите от оценката 
по ал. 1 и за коригиращите действия по ал. 3, 
които те са изискали от икономическия опе­
ратор да предприеме.
Чл. 41. (1) Когато съответният икономи­
чески оператор не предприеме подходящи 
коригиращи действия в срока по чл. 40, ал. 3, 
органите за надзор на пазара налагат подхо­
дящи временни ограничителни мерки и без 
забавяне информират Европейската комисия 
и другите държави членки.
(2) Информацията по ал. 1 включва всич­
ки налични данни, по-специално данните, 
необходими за идентифицирането на несъот­
ветстващия продукт, произхода на продукта, 
естеството на несъответствието и изисква­
нията за достъпност, на които продуктът не 
съответства, естеството и продължителността 
на наложените ограничителни мерки, както и 
аргументите, изтъкнати от съответния иконо­
мически оператор. По-специално органите за 
надзор на пазара посочват дали несъответстви­
ето се дължи на някоя от следните причини:
1. несъответствие на продукта с приложи­
мите изисквания за достъпност;
2. недостатъци на хармонизираните стан­
дарти по чл. 6, ал. 1 или на техническите 
спецификации по чл. 6, ал. 2.
Чл. 42. (1) Когато в срок от три месеца 
от получаването на информацията по чл. 41, 
ал. 2 не е повдигнато възражение от държа­
ва членка или от Европейската комисия във 
връзка с временната ограничителна мярка 
по чл. 41, тази мярка се счита за оправдана.
(2) Когато Европейската комисия приеме 
акт за изпълнение, с който постановява, че 
временната ограничителна мярка по чл. 41 
не е оправдана, заповедта, с която тя е нало­
жена, се отменя.
Чл. 43. (1) Когато е получена информация 
за предприети ограничителни мерки от ком­
петентни органи на друга държава членка, 
органите за надзор на пазара по този закон 
информират без забавяне Европейската ко­
мисия и другите държави членки за всички 
предприети от тях мерки и за всяка допълни­
телна информация, с която разполагат и която 
е свързана с несъответствието на съответния 
продукт, както и за своите възражения в слу­
чай на несъгласие с предприетите от другата 
държава членка ограничителни мерки.
(2) Когато по предприетите ограничител­
ни мерки от компетентни органи на друга 
държава членка не са постъпили възражения 
или Европейската комисия е приела акт за 
изпълнение, с който постановява, че мярката 
е оправдана, органите за надзор на пазара по 
този закон гарантират, че по отношение на 
съответния продукт са предприети без забавяне 
същите ограничителни мерки, и информират 
Европейската комисия за това.
Чл. 44. (1) Органите за надзор на пазара 
изискват от съответния икономически опе­
ратор в определен от тях срок, съобразен с 
естеството на несъответствието, да предприеме 
необходимите коригиращи действия, когато 
установят, че:
1. маркировката „СЕ“ е нанесена в наруше­
ние на чл. 30 от Регламент (ЕО) № 765/2008 
или на чл. 10, ал. 3 или 4 от закона;
2. маркировката „СЕ“ не е нанесена;
3. ЕС декларацията за съответствие не е 
съставена;
4. ЕС декларацията за съответствие е със­
тавена неправилно;
5. техническата документация не е налице 
или е непълна;
6. информацията по чл. 13, ал. 2 или по 
чл. 20, ал. 1 липсва, не е вярна или е непълна;
7. не е изпълнено друго административно 
изискване, определено в глава втора, раздел III.
(2) Когато несъответствието по ал. 1 не 
е отстранено в определения срок, органите 
за надзор на пазара налагат необходимите 
ограничителни мерки.
Чл. 45. В случаите по чл. 40 и 44 икономи­
ческият оператор гарантира, че са предприети 
всички необходими коригиращи действия по